Ügyiratszám: HSZ/36600-1/2020**.**

Látta:

**----------------------------**

Lőrincz László

 *gazdasági irodavezető*

**JEGYZŐKÖNYV**

**Hajdúszoboszló Város Önkormányzatának**

*Pénzügyi és Gazdasági Bizottsága 2020. szeptember 23-án 1400 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak** a csatolt jelenléti ív szerinti bizottsági tagok: Harsányi István elnök, Dr. Sóvágó László, Mester József, Nagy Attila, Tóth Márta

**A Polgármesteri Hivatal részéről jelen vannak:** Dr. Korpos Szabolcs jegyző, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Dede Erika egészségügyi, szociális irodavezető-helyettes, Szabóné Szabó Mária vagyongazdálkodási ügyintéző

**Jelen vannak továbbá:** Czeglédi Gyula polgármester, Biró Anita önkormányzati képviselő, Matyasovszki Mónika Volánbusz Zrt. képviselője, Nagy László Volánbusz Zrt. képviselője, Nyéki István VgNZrt. vezérigazgatója, Dr. Varga Tamás JEC igazgató-főorvosa, Kelemen Gabriella Gönczy Pál Református Sport és Két Tanítási Nyelvű Általános Iskola igazgatója, Nagy Csaba belső ellenőrzési vezető, Berényiné Szilaj Ilona KMVMKK intézményvezetője, Mátrai Erika KMMKK ügyviteli munkatársa, Tiliczky Katalin HVTV intézményvezetője, Nagyné Dede Adél HGSZI intézményvezetője, Pozsgainé Száva Gabriella HGSZI gazdasági vezetője, Nagy Marianna Hajdúszoboszlói Egyesített Óvoda intézményvezetője, Bukor Ivett Sarkcsillag Invest Kft. képviselője, Kocsis Krisztina Sarkcsillag Invest Kft. képviselője

**Jegyzőkönyvvezető:** Balla Lászlóné

Harsányi István: Köszöntöm a megjelenteket. Az aláírt jelenléti ív alapján megállapítom, hogy a bizottság 5 fővel határozatképes. A meghívóban kiküldött napirendi javaslat szerint tervezzük mai ülésünket, azzal a módosítással, hogy Nagy Csaba belső ellenőrzési vezető kérésére előre vesszük a 2017-2018-2019. évi gasztrorendezvények, a Járóbeteg-Ellátó Centrum és a Városi Televízió pénzügyi ellenőrzése előterjesztéseket.

Van-e más javaslat? – amennyiben nincs, kérem, szavazzunk. Aki egyetért a módosított napirendi javaslattal, kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) ellenszavazat és tartózkodás nélkül elfogadta a javasolt napirendet (a döntéshozatalban 5 fő vett részt).

**88/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadta a módosított napirendi javaslatot.**

**Napirend:**

1. Előterjesztés a helyi menetrendszerinti autóbusz-közlekedés 2020.01.01-2020.06.30 közötti időszakban végzett működéséről. (képviselő-testületi ülés 03. napirend)

Előadó: városfejlesztési irodavezető-helyettes

1. Beszámoló Hajdúszoboszló város 2020. évi költségvetése első féléves végrehajtásáról. (képviselő-testületi ülés 04. napirend)

Előadó: gazdasági irodavezető

1. Tájékoztató a 2019. évi gasztrokulturális rendezvények pénzügyi ellenőrzésének megállapításaival kapcsolatban. (képviselő-testületi ülés 29. napirend)

Előadó: igazgató (jegyző útján)

1. Előterjesztés a gasztrorendezvények lebonyolításának pénzügyi ellenőrzéséről. (csak bizottsági anyag)

Előadó: jegyző, belső ellenőrzési vezető

1. Előterjesztés a 2018. évi gasztrorendezvények lebonyolításának pénzügyi ellenőrzéséről. (csak bizottsági anyag)

Előadó: jegyző, belső ellenőrzési vezető

1. Előterjesztés a Hajdúszoboszlói Járóbeteg-Ellátó Centrum működésének, gazdálkodása szabályosságának, hatékonyságának ellenőrzéséről. (csak bizottsági anyag)

Előadó: jegyző, belső ellenőrzési vezető

1. Előterjesztés a Hajdúszoboszlói Városi Televízió működésének, gazdálkodása szabályosságának, hatékonyságának ellenőrzéséről. (csak bizottsági anyag)

Előadó: jegyző, belső ellenőrzési vezető

1. Előterjesztés önkormányzati bérlakás állomány felülvizsgálatáról és e tárgyban a további feladatok meghatározásáról. (képviselő-testületi ülés 14. napirend)

Előadó: vezérigazgató, egészségügyi-szociális irodavezető-helyettes

1. Előterjesztés központi orvosi ügyelet működtetésének felülvizsgálatáról. (képviselő-testületi ülés 15. napirend)

Előadó: egészségügyi-szociális irodavezető-helyettes

1. Előterjesztés állami tulajdonú faanyag önkormányzati tulajdonba adásáról. (képviselő-testületi ülés 16. napirend)

Előadó: egészségügyi-szociális irodavezető-helyettes

1. Előterjesztés Bursa Hungarica Felsőoktatási Önkormányzati Ösztöndíjrendszerhez való csatlakozásra. (képviselő-testületi ülés 17. napirend)

Előadó: egészségügyi-szociális irodavezető-helyettes

1. Előterjesztés vagyonkezelési és üzemeltetési szerződés megkötésére. (képviselő-testületi ülés 18. napirend)

Előadó: gazdasági irodavezető

1. Előterjesztés vízmérce őrpont elhelyezésére. (képviselő-testületi ülés 19. napirend)

Előadó: gazdasági irodavezető

1. Előterjesztés víziközmű vagyon 2021-2035 időszakra vonatkozó gördülő fejlesztési tervének meghatározására. (képviselő-testületi ülés 20. napirend)

Előadó: városfejlesztési irodavezető-helyettes

1. Előterjesztés szociális pályázatok benyújtásáról. (képviselő-testületi ülés 21. napirend)

Előadó: városfejlesztési irodavezető-helyettes

1. Előterjesztés támfal felújításával kapcsolatosan. (képviselő-testületi ülés 22. napirend)

Előadó: városfejlesztési irodavezető-helyettes

1. Előterjesztés a Márton-zug szennyvízelvezető rendszer bővítése. (képviselő-testületi ülés 23. napirend)

Előadó: városfejlesztési irodavezető-helyettes

1. Előterjesztés intézményfelújítási igényekkel kapcsolatosan. (képviselő-testületi ülés 24. napirend)

Előadó: városfejlesztési irodavezető-helyettes

1. Előterjesztés az óvodák felújítási tervének elkészítésével kapcsolatosan. (képviselő-testületi ülés 25. napirend)

Előadó: városfejlesztési irodavezető-helyettes

1. Előterjesztés a Reig Ingatlan Kft. kérelméről. (képviselő-testületi ülés 26. napirend)

Előadó: városfejlesztési irodavezető-helyettes

1. Előterjesztés a Sarkcsillag Invest Kft. kérelmével kapcsolatban. (képviselő-testületi ülés 27. napirend)

Előadó: városfejlesztési irodavezető-helyettes

1. Előterjesztés E-városom applikációval kapcsolatosan. (képviselő-testületi ülés 28. napirend)

Előadó: alpolgármester

Tájékoztatók, bejelentések

**1. napirend**

***Előterjesztés a helyi menetrendszerinti autóbusz-közlekedés 2020.01.01-2020.06.30. közötti időszakban végzett működéséről. (képviselő-testületi ülés 03. napirend)***

Harsányi István: van-e kiegészítés? nincs.

A Városfejlesztési és Műszaki Bizottság ülésén elhangzott kérdésként, hogy milyen a Tesco járat kihasználtsága, és a válasz az volt, hogy jóval kevesebb, mint korábban volt, tehát nagyon meg kell gondolni, hogy érdemes-e ennyi pénzt ráfordítani. Megállapíthatjuk, hogy nagyon sok támogatást nyújtunk a Volánbusz Zrt-nek, el kellene azon gondolkodni, hogyan lehet ezt csökkenti. Hivatal munkatársait kérdezem, alternatív árajánlatokat kérhetünk-e? Az 1-es járatot meghagynánk a Volánbusz Zrt. feladatának, a kisebb busszal végzett járatokra (Hétvezér lakótelep, Bánomkerti út) alternatív, gazdaságosabb megoldást keresnénk.

Szilágyiné Pál Gyöngyi: az önkormányzatnak egy közszolgáltatóval lehet szerződése erre a feladatra, tehát erre nincs lehetőség.

Dr. Sóvágó László: az a kép vázolódik fel, ami eddig is volt, a bérkihasználtságú járatok működtetését az önkormányzatnak meg kell fizetni, sajnos ez így van. A választások során elhangzott, hogy a Tesco járat működni fog, de az elhangzottak alapján ez már nem olyan biztos.

Matyasovszki Mónika: azt ne felejtsük el, hogy az elmúlt pandémiás időszakban voltak kijárási korlátozások is, ezért jóval visszaesett az utazóközönség létszáma is. Az első negyedévhez képest 25%-os menetdíj bevétel volt. Hajdúszoboszlón 2019. év első félévhez viszonyítva 50%-kal esett vissza a menetdíj bevétel, ez is jelentősen befolyásolja a költségek nagyságát illetve növekedését.

Czeglédi Gyula: javaslom a szolgáltatótól bekérni az úgynevezett kisebb útvonalú járatok (Hétvezér lakótelep, Bánomkerti út stb.) költség kimutatását, hogy járatszinten látszódjon, milyenek ezek a költségek, tisztán lássuk, hogy melyik járat mennyibe kerül.

Azt a véleményt nem osztom, hogy nagyon modern járművekkel történik a személyszállítás, hiszen 20 évet meghaladó, vagy ahhoz közeli járatok végzik a városban ezt a feladatot, ami egy kiemelt turisztikai településen messze nem el fogadható. Azt szeretném, ha rövid időn belül ettől sokkal modernebb, vagy alternatív hajtású járművekkel történne ez a közszolgáltatás a városban, még akkor is, ha ez több költséget jelentene, mindenképp a jövő irányába kellene nézni.

Harsányi István: van-e további vélemény? – amennyiben nincs, kérem szavazzunk. Aki a határozati javaslatot támogatja, kérem jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**89/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja a Volánbusz Zrt. Hajdúszoboszló város területén végzett menetrend szerinti helyi személyszállítás 2020.01.01-2020.06.30. időszak vonatkozásában elkészült tájékoztatójában foglaltakat és javasolja elfogadásra Hajdúszoboszló Város Önkormányzata Képviselő-testületének.**

Határidő: 2020. szeptember 24.

Felelős: bizottsági elnök

A Volánbusz Zrt. képviselői Matyasovszki Mónika és Nagy László távoztak az ülésről.

1. **napirend**

***Beszámoló Hajdúszoboszló város 2020. évi költségvetése első féléves végrehajtásáról. (képviselő-testületi ülés 04. napirend)***

Harsányi István: Van-e kiegészítés?

Lőrincz László: ez a költségvetési beszámoló az 1-6. hónapról készült el. Tekintettel arra, hogy ebben az időszakban a koronavírus járvány is jelentősen érintette a város gazdálkodását, ez a költségvetési beszámoló több tekintetben rendkívüli a korábbi évekhez képest. Nagyon sok teljesítési szám minimális vagy 0 közeli, amit jeleztünk a beszámoló összeállításakor is. A szeptemberi adatok feldolgozását követően elkészítjük az 1-9. havi beszámolót, ami sokkal jobban fogja mutatni az önkormányzat jelenlegi gazdasági helyzetét.

Harsányi István: van-e kérdés? – vélemény? – amennyiben nincs, kérem szavazzunk. Aki az előterjesztést támogatja, kérem jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**90/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja és javasolja elfogadásra a képviselő-testületnek Hajdúszoboszló város 2020. évi költségvetése első féléves végrehajtásáról szóló beszámolót azzal, hogy 2020. 1-9. hónapról is készüljön költségvetési beszámoló a szeptemberi adatok feldolgozását követően.**

**A Bizottság felkéri valamennyi költségvetési intézmény vezetőjét, hogy az év további részében is a takarékos gazdálkodás elvének figyelembevételével járjanak el.**

Határidő: 2020. szeptember 24.

Felelős: bizottsági elnök

1. **napirend**

***Tájékoztató a 2019. évi gasztrokulturális rendezvények pénzügyi ellenőrzésének megállapításaival kapcsolatban. (képviselő-testületi ülés 29. napirend)***

Harsányi István: van-e kiegészítés? kérdés, vélemény? - amennyiben nincs, kérem szavazzunk, aki a tájékoztatót elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**91/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadja a 2019. évi gasztrokulturális rendezvények pénzügyi ellenőrzésének megállapításaival kapcsolatban tájékoztatót és javasolja elfogadásra Hajdúszoboszló Város Önkormányzata Képviselő-testületének.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés a gasztrorendezvények lebonyolításának pénzügyi ellenőrzéséről.(csak bizottsági anyag)***

Harsányi István: van-e kiegészítés? - nincs.

Mind a négy előterjesztésre mondhatom, hogy elég súlyos hiányosságokat mutatott ki a belső ellenőrzés. Azt gondolom, hogy nem csak a Pénzügyi és Gazdasági Bizottságnak kell ezeket az előterjesztéseket tárgyalni, van olyan napirendi anyag, amelynél egy képviselőtársunk is érintett. Azt javaslom, hogy ez a négy belső ellenőrzésről szóló előterjesztés a következő hónapban mindenképp kerüljön a képviselő-testület elé, hogy a testület minden tagja értesüljön erről. Mindegyik csak bizottsági előterjesztésnél megszavaztatom, hogy kívánja-e a bizottság, hogy a képviselő–testület elé kerüljön.

Dr. Korpos Szabolcs: célszerű ezeket az előterjesztéseket külön venni, hisz ezeknek a vizsgálódás tárgyköre is külön vizsgálat tárgyában lett végrehajtva, külön évekről, külön programokról szólnak, tehát semmiképp nem javaslom átfogóan, egyben kezelni, hiszen minden egyes év más fajta kihívásokkal küszködhetett. Kifejezetten a 19-es előterjesztésnél jegyzem meg, a Polgármesteri Hivatal által végrehajtott feladatokra vonatkozóan kihangsúlyoznám, hogy bár voltak apróbb negatív megállapítások, de egy 5 fokozatú skálán a második legjobb értékelést kaptuk, amely teljesen rendben lévő, apróbb hibákat javítandó, de ugyanakkor egy jó erős pozitív értékelésnek számít.

Dr. Sóvágó László: mind a négy együttes tárgyalása is érthető számomra. Ne felejtsük el ki volt a megrendelő, a lebonyolító, nem az alvállalkozók fogják ezt elszenvedni, egy intézményről van szó, azt nem is értem, hogyan kerül szóba egyik képviselőtársunk. Ezért az egyik intézményünk a felelős, azt gondolom az intézményünk jól végezete a dolgát, ha esetleg nem, akkor az, az intézmény felelőssége.

Harsányi István: van-e kérdés? vélemény? –amennyiben nincs, kérem szavazunk. Aki elfogadja az előterjesztést, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 1 tartózkodás szavazattal (Dr. Sóvágó László) ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**92/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága a Hajdúszoboszlói Polgármesteri Hivatalnál a 2017. évi gasztrorendezvények önkormányzati támogatási rendszere működésének, az önkormányzat által nyújtott támogatások felhasználásának, támogatásokkal történő elszámolás pénzügyi ellenőrzéséről készített jelentést elfogadja.**

Határidő: azonnal

Felelős: jegyző, belső ellenőrzési vezető

Harsányi István: aki egyetért azzal, hogy a 2017. évi gasztrorendezvények lebonyolításának pénzügyi ellenőrzéséről előterjesztés a következő hónapban a képviselő-testület elé legyen terjesztve, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 1 nem szavazattal (Dr. Sóvágó László) tartózkodás nélkül (a döntéshozatalban 5 fő vett részt) a következő határozatot hozta:

**93/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága egyetért azzal, hogy a 2017. évi gasztrorendezvények lebonyolításának pénzügyi ellenőrzéséről előterjesztés Hajdúszoboszló Város Önkormányzatának Képviselő-testülete elé legyen terjesztve a 2020. októberi ülésére.**

Határidő: Képviselő-testület 2020. októberi ülése

Felelős: bizottsági elnök, jegyző

1. **napirend**

***Előterjesztés a 2018. évi gasztrorendezvények lebonyolításának pénzügyi ellenőrzéséről. (csak bizottsági anyag)***

Harsányi István: van-e kiegészítés? kérdés? vélemény? – amennyiben nincs kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 1 nem szavazattal (Dr. Sóvágó László) tartózkodás nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**94/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága a 2018. évi gasztrorendezvények önkormányzati támogatás odaítélésének, felhasználásának, elszámolásának Kovács Máté Városi Művelődési Központ és Könyvtárnál és gazdálkodási feladatait ellátó Hajdúszoboszlói Gazdasági Szolgáltató Intézménynél soron kívüli pénzügyi ellenőrzéséről készített belső ellenőrzési jelentést elfogadja.**

Határidő: azonnal

Felelős: jegyző, belső ellenőrzési vezető

Harsányi István: aki egyetért azzal, hogy a 2018. évi gasztrorendezvények lebonyolításának pénzügyi ellenőrzéséről előterjesztés a következő hónapban a képviselő-testület elé kerüljön, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 1 nem szavazattal (Dr. Sóvágó László) tartózkodás nélkül (a döntéshozatalban 5 fő vett részt) a következő határozatot hozta:

**95/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága egyetért azzal, hogy a 2018. évi gasztrorendezvények lebonyolításának pénzügyi ellenőrzéséről előterjesztés Hajdúszoboszló Város Önkormányzatának Képviselő-testülete elé legyen terjesztve a 2020. októberi ülésére.**

Határidő: Képviselő-testület 2020. októberi ülése

Felelős: bizottsági elnök, jegyző

1. **napirend**

***Előterjesztés a Hajdúszoboszlói Járóbeteg-Ellátó Centrum működésének, gazdálkodása szabályosságának, hatékonyságának ellenőrzéséről. (csak bizottsági anyag)***

Harsányi István: van-e kiegészítés? kérdés? vélemény? – amennyiben nincs kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**96/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága a Hajdúszoboszlói Járóbeteg-Ellátó Centrum működésének, gazdálkodása szabályosságának, hatékonyságának ellenőrzéséről készített belső ellenőrzési jelentést elfogadja.**

Határidő: azonnal

Felelős: jegyző, belső ellenőrzési vezető

Harsányi István: aki egyetért azzal, hogy a Járóbeteg-Ellátó Centrum működésének, gazdálkodása szabályosságának, hatékonyságának ellenőrzéséről készített belső ellenőrzési jelentés a következő hónapban a képviselő-testület elé kerüljön, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 1 nem szavazattal (Dr. Sóvágó László) tartózkodás nélkül (a döntéshozatalban 5 fő vett részt) a következő határozatot hozta:

**97/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága egyetért azzal, hogy a Hajdúszoboszlói Járóbeteg-Ellátó Centrum működésének, gazdálkodása szabályosságának, hatékonyságának ellenőrzéséről előterjesztés Hajdúszoboszló Város Önkormányzatának Képviselő-testülete elé legyen terjesztve a 2020. októberi ülésére.**

Határidő: Képviselő-testület 2020. októberi ülése

Felelős: bizottsági elnök, jegyző

1. **napirend**

***Előterjesztés a Hajdúszoboszlói Városi Televízió működésének, gazdálkodása szabályosságának, hatékonyságának ellenőrzéséről. (csak bizottsági anyag)***

Harsányi István: van-e kiegészítés? nincs. Kérdés? vélemény?

Itt is súlyos visszatérő hiányosságokat olvashatunk. Nem volt engedély, nem volt tanulmányi szerződés, nem volt előirányzat a tanulmányi költségekre. Jóval több probléma olvasható a jelentésben, például a leltározásnál, kötelezettségvállalásoknál is, intézkedési tervet nem hajtották végre, intézményi eszközöket magán célra használták.

Dr. Sóvágó László: vigyázni kellene, nehogy másodlagos értelmezésre okot adó dolog csengjen ki belőle, mert az nem biztos, hogy jó. Ha hibázott az intézmény, nyilván az probléma. Elolvasva az anyagot látok sok olyat, ami számomra mást is sugall, nem véletlenül nem lett az intézmény beszámolója elfogadva.

Harsányi István: van-e további vélemény? – amennyiben nincs kérem szavazzunk. Aki az előterjesztést elfogadja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 1 nem szavazattal (Dr. Sóvágó László) tartózkodás nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**98/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága a Hajdúszoboszlói Városi Televízió működésének, gazdálkodása szabályosságának, hatékonyságának ellenőrzéséről készített belső ellenőrzési jelentést elfogadja.**

Határidő: azonnal

Felelős: jegyző, belső ellenőrzési vezető

Harsányi István: aki egyetért azzal, hogy a Hajdúszoboszlói Városi Televízió működésének, gazdálkodása szabályosságának, hatékonyságának ellenőrzéséről készített belső ellenőrzési jelentés a következő hónapban a képviselő-testület elé kerüljön, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) 1 nem szavazattal (Dr. Sóvágó László) tartózkodás nélkül (a döntéshozatalban 5 fő vett részt) a következő határozatot hozta:

**99/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága egyetért azzal, hogy a Hajdúszoboszlói Városi Televízió működésének, gazdálkodása szabályosságának, hatékonyságának ellenőrzéséről előterjesztés Hajdúszoboszló Város Önkormányzatának Képviselő-testülete elé legyen terjesztve a 2020. októberi ülésére.**

Határidő: Képviselő-testület 2020. októberi ülése

Felelős: bizottsági elnök, jegyző

1. **napirend**

***Előterjesztés önkormányzati bérlakás állomány felülvizsgálatáról és e tárgyban a további feladatok meghatározásáról. (képviselő-testületi ülés 14. napirend)***

Harsányi István: van-e kiegészítés?

Nyéki István: a Szociális és Egészségügyi Bizottság tegnapi ülésén tárgyalta az előterjesztést, melyhez több kiegészítéssel szóltam hozzá, és a bizottság azt kérte, hogy ezt írásban készítsem el az előterjesztés kiegészítéseként, ez a kiegészítő anyag került kiosztásra ülés előtt. Polgármester úr kérdése volt, a tegnapi ülésen, hogy a lakbér előírások és a ténylegesen befolyt bevételek milyen arányban vannak egymáshoz. Könyvelésünk szerint 2018-ban 1.040.000 Ft, 2019-ben 1.197.000 Ft különbség volt az előírás és a bevétel között, tehát mind a kettő évben 1.000.000 Ft-tal növekedett a kintlévőség, az előíráshoz képest kevesebb lett a bevételünk. Ez csak a lakbérre vonatkozik, ezen túlmenően vannak olyan lakóink, akiknél a közüzemi díjakat is mi fizetjük, és vannak, akik ezzel is késedelembe esnek.

Dede Erika: mint előterjesztő módosítom az eredeti határozati javaslat I. pontját, a második mondatból kérem kivenni: „ezzel egyidejűleg a bérlakás állományról, annak jelenlegi műszaki állapotáról és az elvégzett feladatokról szóló felülvizsgálatot is elfogadja.”

Így az eredeti határozati javaslat I. pontjának második mondata: „A jelenlegi felülvizsgálat eredményeként a fent elfogadott irányelveket továbbra is fenntartja.”

Harsányi István: vannak jogcím nélküli lakáshasználók, ezeket is rendezni kellene. Voltak olyan rossz döntések, amikor több 10-20 évre, illetve határozatlan idejű szerződéseket kötött az önkormányzat egyes bérlőkkel. Úgy gondolom, ezek az önkormányzati bérlakások arra szolgálnak, hogy ha egy fiatal szakképzett munkaerő állást kap Hajdúszoboszlón, és nem tudja megoldani lakhatását, ezekkel a bérlakásokkal tudunk átmeneti segítséget nyújtani, nem határozatlan időre. Ma is sok nyugdíjas ember él önkormányzati bérlakásban, akik elveszik azon fiatalok elöl a lehetőséget, akik Hajdúszoboszlóra szeretnének jönni munkát vállalni. Úgy gondolom, ezeket a határozatlan idejű szerződéseket jogásszal felül kellene vizsgáltatni, hogy mit lehet velük kezdeni.

Mester József: van-e arra lehetőség, ha egy határozatlan idejű szerződésnél nem fizet a bérlő, a tartozása elengedése fejében a szerződését határozott idejűvé módosítani? - és talán így csökkennének ezek a határozatlan idejű szerződések.

Nyéki István: ez nem ennyire egyszerű, a mozgásterünket ebben a tárgyban a lakástörvény határozza meg, amely – nem egészen haladt a korral – a bérlőknek olyan lehetőséget ad, amelyek ma nem vagy nehezen értelmezhetők. Ebbe a körbe tartozik az, amikor korábban egy szolgálati lakást kapott az intézményben dolgozó, és már régen megszűnt a jogviszonya, nyugdíjasok és továbbra is ebben a lakásban laknak. Történtek kísérletek, hogy az ilyen szerződéseket a vagyonkezelő felmondta, és bizony a bíróság visszahelyezte bérletbe ezeket a bérlőket, mondván, az hogy a bérlő nyugdíjas lett, nem alap arra, hogy neki ez a bérleti jogviszonya megszűnjön. A határozatlan idejű szerződéseknél a nem fizetés súlyos szerződésszegésnek minősül, így felmondhatjuk a szerződést, a gond azzal van, hogy részükről nem történik meg a jogkövető magatartás, az ingatlan kiürített állapotban történő átadása. Ezen lakások kiürítését nem tudjuk megoldani. mivel mi nem lakoltathatjuk ki ezeket a bérlőket, ehhez kell a bírósági végzés, mely alapján végrehajtóval kell kilakoltatni.

A helyi rendelet szerint jogcím nélküli bentlakás harmadik hónapjától háromszoros lakbért kell számlázni, ami csak azt eredményezi, hogy több áfát fizetünk be a kiszámlázott díj után, de az a bérlő, aki az egyszeres díjat nem fizette meg, az nem fogja a háromszoros díjat sem. Ezek a bérlők tájékozottabbak a lehetőségeiket tekintve, minthogy belemenjenek egy olyan megoldásba, hogy a felhalmozott adósság elengedése fejében aláírjanak egy-két éves határozott idejű szerződést, és ha még ezt elfogadnák, akkor is ott a „félelem”, hogy nem teljesít önként a szerződése lejártakor, nem költözik ki a lakásból – erre volt példa a határozott idejű szerződésnél. Elég nehéz ezen lakásügyek kezelése és nem is az említett eset a legbonyolultabb, hanem a határozatlan idejű szerződések valamiféle megmozdítása. A kiegészítő előterjesztésben azt fogalmaztuk meg, hogy megtalálva ennek a törvényes útját, néhány határozatlan szerződéssel rendelkező bérlőnket próbáljuk akár tulajdonosi pozícióba hozni, tehát, ha lehetőségük van, valamilyen módon vásárolják meg az ingatlant, és így megszűnne a bérleti jogviszony. A legnagyobb gond, hogy ez a bérleti jogviszony bizonyos határok közt folytatható, a bérlő halálakor igazoltan vele együtt élő le- és felmenő vérszerinti rokona, egy egyszerű jognyilatkozattal folytathatja ezt a bérleti szerződést, és nekünk nincs módunk vizsgálni. Egyetértek azzal, hogy meg kell próbálni ezeket a bérlőket vagy tulajdonossá tenni ezekben az ingatlanokban, vagy pedig lelépési pénzzel, méltányos segítségnyújtással valamilyen más lakhatási megoldás felé segíteni őket.

Dr. Sóvágó László: az, hogy valaki határozatlan időre bent lakik a lakásban nem deviáns magatartás, ez Magyarországon jogszerű dolog, az nem jogszerű, ha nem fizeti a lakbért. A határozatlan idejű lakásbérleti jogviszony, lakbérfizetés ellenében természetes dolog, a szociálpolitika egyik eszköze, nagyon sok országban így van, és Magyarországon a lakosság egy jelentős része nem is képes más módon megoldani lakásproblémáját. Ez sok esetben nem elszántság kérdése, hanem egyszerűen az anyagi lehetőségek korlátolt volta. Ilyen volt és lenni is kell a jövőben is. Természetesen azzal egyetértek, ha lehetőség van rá, akkor mozdítsuk meg ezt az állományt, ajánljunk fel térítést, amennyit a jogszabály lehetővé tesz, próbáljuk elérni, hogy megvegyék a lakást, bár gyanítom, hogy akkor eggyel kevesebb lakásunk lesz, mert a végén mégsem lesz lakás építve, mert az nem azonos kategória. Azt nem kell hangsúlyozni, hogy jogsértő valakinek élete végéig önkormányzati bérlakásban lakni, mert lehet, hogy nem képes lakást vásárolni, és az is lehet, hogy még a szabadpiaci bérleti díjat sem képes megfizetni. Aki ezt a bérleti díjat megfizeti és úgy jutott hozzá, hogy határozatlan időre, az egy jogkövető, tisztességes magyar állampolgár, sajnos rászorult erre.

Harsányi István: én a szolgálati lakásokra sarkítottam ezt ki, sajnos nincs szabad bérbe adható lakás a fiatal, kezdő szakembereknek. Aki rászorult azzal egyetértek, de van olyan bérlő, akinek van saját tulajdonú lakása, amit bérbe ad, és ő továbbra is az önkormányzati lakásban lakik, az ilyeneket kellene valamilyen módon megszüntetni, akár lényegesen megemelni a bérleti díjat részükre, hogy elgondolkozzanak azon, megéri-e nekik bérleti díjat fizetni. Aki rászorult annak segítsünk, de az ilyen ügyeskedőket szeretném, ha kizárnánk ebből a körből.

Czeglédi Gyula: köszönöm a kiegészítő előterjesztést, de szeretném felhívni arra a figyelmet, hogy a határozati javaslatot is ki kell egészíteni ezzel. Meg kell fogalmazni a határozatlan idejű szerződésekkel kapcsolatban teendőket, a jogcím nélküli használókkal szemben szükséges fellépést, illetve azt a részét is, amit eddig a korábbi években a képviselő-testület vagy a hivatal vagyoncsoportja nem hajtott végre, mert a rendeletnek csak az a része lett végrehajtva, hogy lakások lettek kiürítve, és azok most ott állnak üresen, nem történik velük semmi, az állaguk romlik, ez nem nevezhető vagyongazdálkodásnak. Célszerű mihamarabb ezekkel az ingatlanokkal valamit kezdeni, ezeket mind le kell írni a határozati javaslatban, hogy mindenki tudja mi a feladata, és, hogy történjen előrelépés ezen a területen.

Az csak egy látszat, hogy Hajdúszoboszlónak 96 db önkormányzati bérlakása van, mert ennek kétharmadát meg sem tudjuk mozdítani, a fölött nem tudunk rendelkezni, a rászorulóknak átmenetileg sem tudunk segíteni. Ha azt akarjuk, hogy ténylegesen tudjunk segíteni a ma felnövekvő fiatal családosoknak, akik valóban rászorulnak, akkor ahhoz az szükséges, hogy mobilizálódjon ez a vagyon. Nem az a kérdés, hogy jogszerűen lakik-e benne valaki vagy sem 40 év elteltével, azt gondolom, hogy ezeket a lakásokat jól megérdemelten kapták annak idején azok az emberek, és, ha 40 év alatt minimális szociális segítség mellett nem tudtak saját tulajdonú ingatlanhoz hozzájutni, akkor ott valami nem volt teljesen rendben. Nyílván tudomásul vesszük a jogszabályok rendelkezéseit, hogy egyfajta védettséget adnak a határozatlan időre szerződött bérlőknek, illetve leszármazottaiknak is, ezzel együtt ez egy látszat, hogy a városnak 96 db szociális bérlakása van, ennek a töredékével nem rendelkezünk. Ma, ha valaki bejön a hivatalba, hogy szeretne sürgős segítséget kérni, akkor erre nincs, vagy csak nagyon korlátozottan van lehetőség, tehát komoly lépéseket kell tenni ahhoz, hogy megmozduljon ez a statikus állapot.

Harsányi István: van-e további hozzászólás, vélemény? – amennyiben nincs, kérem szavazzunk. Aki az elhangzottakkal egyetértve a kiegészített előterjesztést támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és – a kiegészített előterjesztésben foglaltak alapján - a következő határozatot hozta:

**100/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az önkormányzati bérlakás állomány felülvizsgálatáról és e tárgyban a további feladatok meghatározásáról kiegészített előterjesztést és a módosított határozati javaslatot és javasolja elfogadásra Hajdúszoboszló Város Önkormányzata Képviselő-testületének azzal, hogy a kiegészítő előterjesztésben leírtak a határozati javaslatba is kerüljenek megfogalmazásra.**

1. **Hajdúszoboszló Város Önkormányzatának Képviselő-testülete bérlakás gazdálkodási koncepcióját meghatározta, a 167/2014. (XII.18.) Kt., valamint a 181/2015. (X.08.) Kt. határozattal, melyek tartalmazzák az irányelveket. A jelenlegi felülvizsgálat eredményeként a fent elfogadott irányelveket továbbra is fenntartja.**
2. **Hajdúszoboszló Város Önkormányzatának Képviselő-testülete támogatja, hogy az 1. számú mellékletben szereplő ingatlanok, melyek értékbecslés szerinti besorolása „C” jelzést kapott (vagyis lakhatásra nem alkalmas és ésszerűen nem alakítható azzá), kiürítését folytatni szükséges. A még, lakott ingatlanokban élő bérlők áthelyezésével, lelépési összeg felajánlásával történő jogviszony megszüntetésével kívánja megoldani, a feladattal a döntéshozó továbbra is a vagyonkezelőt bízza meg. Az így kiürített ingatlanokat a döntéshozó – egyedi előterjesztések után – forgalomképessé nyilvánítja, értékesítésre bocsájtja.**
3. **Hajdúszoboszló Város Önkormányzatának Képviselő-testülete támogatja, hogy a 1993. évi LXXVIII. tv. alapján az önkormányzati bérlakások értékesítéséből befolyó bevételek visszaforgatása történjen meg, a megmaradó lakásállomány felújítására.**
4. **Hajdúszoboszló Város Önkormányzatának Képviselő-testülete támogatja, hogy a jelentős lakbérhátralékot felhalmozó bérlők esetében - amennyiben a tartozás rendezés más módja nem vezet eredményre – a bérleti szerződés kerüljön felmondásra. Amennyiben az önkéntes lakáskiürítésre nem kerül sor, úgy a bérlőkkel szemben végrehajtást kell kezdeményezni.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés központi orvosi ügyelet működtetésének felülvizsgálatáról. (képviselő-testületi ülés 15. napirend)***

Harsányi István: van-e kiegészítés? - nincs. Kérdés? vélemény?

Mester József: örvendetes hír, hogy a jelenlegi központi orvosi ügyelet jól működik, részemről a lakosság felöl is jók a visszajelzések. Reméljük, hogy a továbbiakban is jól fog működni, és köszönjük ezt mindazoknak, akiknek része volt abban, hogy ez így működik.

Harsányi István: van-e további hozzászólás? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**101/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a központi orvosi ügyelet működtetésének felülvizsgálatáról előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

1. **Hajdúszoboszló Város Önkormányzatának Képviselő-testülete a kistérségi központi orvosi ügyelet működésének felülvizsgálatáról szóló beszámolót elfogadja, az ügyelet további működését a 2020. február 01-től bevezetett működési és eljárásrendnek megfelelően kívánja a jövőben elláttatni. Ezzel egyidejűleg a feladatellátásban résztvevő személyek megbízási szerződésének 2020. november 01-től határozatlan idejűre történő módosítását elfogadja, a jelenleg érvényes megbízási óradíjakkal együtt.**
2. **Hajdúszoboszló Város Önkormányzatának Képviselő-testülete javasolja a Hajdúszoboszlói Kistérségi Többcélú Társulás Társulási Tanácsának, hogy a kistérségi központi orvosi ügyelet működését a 2020. február 01-én kialakított működés és eljárásrend szerint működtesse tovább.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés állami tulajdonú faanyag önkormányzati tulajdonba adásáról. (képviselő-testületi ülés 16. napirend)***

Harsányi István: van-e kiegészítés?

Dede Erika: a vasúti felújítás, átalakítás kapcsán kivágott faanyagról van szó. Nyéki István vezérigazgató úr megnézte a faanyagot, mind mennyiségileg, mind minőségileg elfogadhatónak, használhatónak tartja, „krízis tűzifa” céljára nagyon jó lesz.

Szállítását, tárolását a Városgazdálkodási Nonprofit Zrt. bevállalta, így a szerződés, mely az előterjesztés melléklete, mindenben teljesülni fog.

Harsányi István: van-e kérdés? vélemény? – amennyiben nincs, kérem szavazzunk. Aki az előterjesztést támogatja, kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**102/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az állami tulajdonú faanyag önkormányzati tulajdonba adásáról előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**1. Hajdúszoboszló Város Önkormányzatának Képviselő-testülete a nemzeti vagyonról szóló 2011. évi CXVI. törvény 13. §-ában foglaltak valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában és a Nemzeti Infrastruktúra Fejlesztő Zrt. vagyonkezelésében lévő 78 erdei m3 faanyag, - mely 4200 Hajdúszoboszló, Vasútállomás Tirefon Kft. telephelyén tárolt - ingyenes önkormányzati tulajdonba adását.**

**2. Az ingóságokat az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 8) és 8/a) pontjaiban meghatározott szociális és gyermekvédelmi természetbeni támogatás feladatainak ellátása érdekében kívánja tulajdonba venni és a legrászorultabb felnőtt és gyermek lakosok krízis helyzetének javítása/elhárítása érdekében kívánja felhasználni. A felhasználás módját és a jogosultsági feltételeket a szociális igazgatásról és a szociális ellátásokról szóló 8/2015. (II.19.) önkormányzati rendelet 19. §-a alapján történik.**

**3. Hajdúszoboszló Város Önkormányzatának Képviselő-testülete vállalja a tulajdonba adás érdekében felmerülő költségeket vagy azok megtérítését. Ezzel egyidejűleg az 1. számú mellékletben szereplő tárolási megállapodás (szerződés) aláírását támogatja, továbbá kijelenti, hogy az igényelt ingóság nem áll védettség alatt.**

**4. Hajdúszoboszló Város Önkormányzatának Képviselő-testülete felhatalmazza a polgármestert, hogy az ingóságok - 78 erdei m3 faanyag - ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.**

**5. A Képviselő-testület felhatalmazza a polgármestert, hogy az ingóságok ingyenes önkormányzati tulajdonba adására vonatkozó megállapodást aláírja.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés Bursa Hungarica Felsőoktatási Önkormányzati Ösztöndíjrendszerhez való csatlakozásra. (képviselő-testületi ülés 17. napirend)***

Harsányi István: van-e kiegészítés? Kérdés? vélemény? – amennyiben nincs, kérem szavazzunk, aki támogatja az előterjesztést, kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**103/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Bursa Hungarica Felsőoktatási Önkormányzati Ösztöndíjrendszerhez való csatlakozásra előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete a Bursa Hungarica Felsőoktatási Önkormányzati Ösztöndíjrendszer 2021. évi fordulójához és a Bursa Hungarica Elektronikus Pályázatkezelési és Együttműködési Rendszerhez (a továbbiakban: EPER-Bursa rendszer) való csatlakozást támogatja, valamint felhatalmazza a polgármestert/jegyzőt a pályázati rendszerhez való csatlakozási nyilatkozat és az ezzel összefüggő dokumentumok aláírására.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés vagyonkezelési és üzemeltetési szerződés megkötésére. (képviselő-testületi ülés 18. napirend)***

Harsányi István: van-e kiegészítés?

Lőrincz László: a korábbi képviselő-testületi ülésen ebben a tárgyban történő előterjesztés határozatában a képviselő-testület már felhatalmazást adott Polgármester úr részére a vagyonkezelési és üzemeltetési szerződés aláírására. Jelen előterjesztés egy tájékoztató jellegű előterjesztés, mely tartalmazza, hogy milyen vagyonkezelői szerződés, milyen tartalommal, milyen módon került aláírásra.

Harsányi István: van-e kérdés? vélemény? – amennyiben nincs, kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**104/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a vagyonkezelési és üzemeltetési szerződés megkötésére előterjesztést és határozati javaslatot és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete hozzájárulását adja a Hajdúszoboszlói Református Egyházközséggel a mellékelt Vagyonkezelési szerződés megkötéséhez a hajdúszoboszlói 903, 904, 912 és 913 hrsz-ú ingatlanokra vonatkozóan.**

**Hajdúszoboszló Város Önkormányzatának Képviselő-testülete hozzájárulását adja a Hajdúszoboszlói Református Egyházközséggel a mellékelt Üzemeltetési szerződés megkötéséhez a hajdúszoboszlói 2276 hrsz-ú ingatlanra vonatkozóan.**

**A Képviselő-testület felhatalmazza a Polgármestert a Vagyonkezelési szerződés és Üzemeltetési szerződés aláírására.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés vízmérce őrpont elhelyezésére. (képviselő-testületi ülés 19. napirend)***

Harsányi István: van-e kiegészítés? kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**105/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a vízmérce őrpont elhelyezésére előterjesztést és határozati javaslatot, és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete tulajdonosi hozzájárulását adja ahhoz, hogy az önkormányzat tulajdonában lévő 0433/2 hrsz. alatti ingatlanon a KEHOP-1.1.0-15-2016-00002 azonosítószámú, „A Víz Keretirányelv előírásai szerinti monitoring vizsgálatok és az ahhoz szükséges fejlesztések végrehajtása, továbbá a Víz Keretirányelv végrehajtásához kapcsolódó monitoring állomások kiépítése, fejlesztése” című projekt részeként a „Monitoring állomások magassági helyzetének nagypontosságú bemérése, geodéziai őrpontok építése” projektelem keretében, a 180394 Zsoldos dűlői szivattyútelep nyomó oldal vízmérce állomásához létesítendő, magassági ellenőrzést szolgáló, 2 db geodéziai őrpontnak az Országos Vízügyi Főigazgatóság (1012 Budapest, Márvány utca 1/D.), mint építtető általi létesítéséhez, valamint a területileg illetékes Tiszántúli Vízügyi Igazgatóság (4025 Debrecen, Hatvan u. 8-10.) általi használatához és élettartama alatti fenntartásához.**

**A Képviselő-testület felhatalmazza a Polgármestert a szükséges nyilatkozatok aláírására.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés víziközmű vagyon 2021-2035 időszakra vonatkozó gördülő fejlesztési tervének meghatározására. (képviselő-testületi ülés 20. napirend)***

Harsányi István: van-e kiegészítés? – kérdés? – vélemény? – amennyiben nincs, kérem szavazzunk. Aki az előterjesztést támogatja, kérem jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**106/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a víziközmű vagyon 2021-2035 időszakra vonatkozó gördülő fejlesztési tervének meghatározására előterjesztést és határozati javaslatot, és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

1. **Hajdúszoboszló Város Önkormányzatának Képviselő-testülete az előterjesztés mellékletét képező, 2021-2035. évekre szóló, az ivóvízellátás, szennyvízelvezetés és tisztítás (vízmű-rendszer kódjai: 11-05175-1-001-00-10, 21-05275-1-001-00-06) Gördülő Fejlesztési Tervét – beruházások - elfogadja.**

**A Képviselő-testület felhatalmazza a Polgármestert a szükséges nyilatkozatok megtételére, egyben felhatalmazza a Hajdúkerületi és Bihari Víziközmű Szolgáltató Zrt-t a terv Magyar Energetikai és Közmű-szabályozási Hivatalnak történő benyújtására jóváhagyás végett.**

1. **Hajdúszoboszló Város Önkormányzatának Képviselő-testülete az előterjesztés mellékletét képező, 2021-2035. évekre szóló, az ivóvízellátás, szennyvízelvezetés és tisztítás (vízmű-rendszer kódjai: 11-05175-1-001-00-10, 21-05275-1-001-00-06) Gördülő Fejlesztési Tervét – felújítások, pótlások – elfogadja.**

**A Képviselő-testület felhatalmazza a Hajdúkerületi és Bihari Viziközmű Zrt-t –mint a terv benyújtásáért felelőst - a terv Magyar Energetikai és Közmű-szabályozási Hivatalnak történő benyújtására jóváhagyás végett.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés szociális pályázatok benyújtásáról. (képviselő-testületi ülés 21. napirend)***

Harsányi István: van-e kiegészítés?

Szilágyiné Pál Gyöngyi: a pályázat benyújtási határideje jövő hét hétfő, és most már körvonalazódni látszik, hogy mi az, amire tudunk pályázni. Nyéki István vezérigazgató úrral egyeztettünk, hogy a szociális bérlakások közül melyik az, amelyik szolgálati lakás céljára átalakítható, és ehhez megfelelő mérettel rendelkezik. Az anyagban jeleztük, hogy minimális korlát van, hogy a minimálisan elnyerhető összeghez képest mekkora nagyságrendet kell erre a célra fordítani, ez 30 %. Úgy néz ki, hogy a Papp István utca 2. E. és F. szám alatt lévő, jelenleg még iker épületből fogunk tudni egy nagyobb méretű szolgálati lakást kialakítani. Ezek az épületek egyenként 42 m2-ek, nem nagy alapterülettel rendelkeznek, viszont 38 millió forintot rá kell költenünk erre az épületre. Szegregált területen belül nem nagyon tudunk mozogni, ez az épület az akció területen helyezkedik el, ott viszont csak és kizárólag jelentős céllal tudunk funkciót megvalósítani. A kapcsolódó infrastruktúra beruházás a teljes bekötési kör legfeljebb 50%-a lehet, tehát túl nagy infrastrukturális fejlesztést nem tudunk tervezni az akció területen belül. Ha minél kevesebb önerőből szeretné a város ezt a pályázatot megvalósítani, a mostani elképzelésink szerint a Tokay utcának a Hathy János utca és a Földesi utca közötti szakaszát újítanánk fel, illetve a Libagát utca csapadékvíz elvezetését rendeznénk, ez a csapadékvíz elvezető rendszer egyébként egy nagyobb vízgyűjtő területnek a vizét viszi, tehát nemcsak a Libagát utca problémáját oldaná meg. Jelenleg ezen dolgozunk, hogy a projekt összeálljon hétfőig. Ez egy olyan pályázat, ahol két pályázatot kötelező benyújtani egymással párhuzamosan, és kötelező mind kettőt meg is valósítani.

Dede Erika: A SOFT elemeknek (ami egy társadalmi együttműködés elősegítését szolgáló komplex program) is van egy kötelező és választható része, illetve nagyságrendje, ami 30 %. Kijelöltük az akció területet, ezt bővítjük, illetve tervet módosítunk annak érdekében, hogy ezt a komplex programot hatékonyan, gyorsan, eredményesen meg tudjuk valósítani.

Harsányi István: van-e kérdés? – vélemény? – amennyiben nincs, kérem szavazzunk. Aki az előterjesztést támogatja, kérem jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**107/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a szociális pályázatok benyújtásáról előterjesztést és határozati javaslatot, és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete hozzájárul, a pályázatok beadásához a TOP-4.3.1-16 és a TOP-5.2.1-15 kódszámú pályázati felhívásokra és az előkészítéséhez szükséges 7,5 M Ft pénzügyi forrást biztosítja 2020. évi költségvetés 1. sz. melléklet tartalék keret terhére.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés támfal felújításával kapcsolatosan. (képviselő-testületi ülés 22. napirend)***

Harsányi István: kiegészítés? nincs.

A műszaki bizottsági ülésen elhangzott, hogy ezeket a műalkotásokat a művész úr szerelje le, hogy ne sérüljenek, illetve a szakszerű tárolás a múzeumra lesz bízva, mindaddig, amíg vissza nem lesznek helyezve a felújított felületre.

Czeglédi Gyula: ma beszéltem a művész úrral (ma végezte ezen műalkotások éves karbantartását) aki arról tájékoztatott, hogy a műalkotások leszereléséhez ő rá nincs szükség, egy lakatos mesteremberre van szükség, aki nagy odafigyeléssel, gondossággal leszereli a falról ezeket az alkotásokat. Bárhol, akár a szabadban is tárolható, a művész úr visszaszerelésnél szeretne ott lenni, hogy az alkotások úgy kerüljenek elhelyezésre, ahogy ő azt művészileg jónak és biztonságosnak tartja.

Harsányi István: van-e kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**108/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének, a Hősök tere 3. sz. alatti támfal teljes felületének műgyanta vakolattal történő felújítását.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés a Márton-zug szennyvízelvezető rendszer bővítése. (képviselő-testületi ülés 23. napirend)***

Harsányi István: van-e kiegészítés? – kérdés? – vélemény? – amennyiben nincs, kérem szavazzunk. Aki az előterjesztést támogatja, kérem jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**109/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Márton-zug szennyvízelvezető rendszer bővítése előterjesztést és határozati javaslatot, és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete Hajdúszoboszló Város költségvetéséről szóló 1/2020. (I. 23.) önkormányzati rendelet 13. sz. melléklet 2/ÖK Baross zug ivóvízvezeték építés költségvetési sorról 800.000 Ft összeget átcsoportosít a Márton zug szennyvízelveztő rendszer bővítésére vonatkozó tervdokumentáció és hatósági engedélyezési eljárási díj megfinanszírozására.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés intézményfelújítási igényekkel kapcsolatosan. (képviselő-testületi ülés 24. napirend)***

Harsányi István: van-e kiegészítés? Kérdés? vélemény? – amennyiben nincs, kérem szavazzunk, aki az előterjesztést támogatja, kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**110/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az intézményfelújítási igényekkel kapcsolatosan előterjesztést és határozati javaslatot, és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**1./ Hajdúszoboszló Város Önkormányzatának Képviselő-testülete a Hajdúszoboszlói Egyesített Óvoda Mesevár Óvoda (4200 Hajdúszoboszló, Kovács Gyula u. 24.) tagintézményének új vízóraakna telepítési munkálatainak elvégzésére bruttó 323.850 Ft-ot biztosít a 2020. évi intézményfelújítási kerete terhére.**

**2./ Hajdúszoboszló Város Önkormányzatának Képviselő-testülete legfeljebb bruttó 1.500.000 Ft keretösszeget biztosít a 2020. évi költségvetés intézményfelújítási kerete terhére a Kovács Máté Városi Művelődési Központ és Könyvtár részére a Bocskai Rendezvényközpont jégpálya felőli oldalának megnyitásához, tetősíkban beépített ablakok megszüntetésére.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés az óvodák felújítási tervének elkészítésével kapcsolatosan. (képviselő-testületi ülés 25. napirend)***

Harsányi István: van-e kiegészítés?

Tavasszal még a koronavírus járvány előtt bejártuk az óvodákat, illetve az intézményeket, megállapítottuk, hogy milyen felújítási igényeket tudunk támogatni. Mivel elég sok igény mutatkozott egy prioritási sort állítottunk fel, ami látható az előterjesztésben, és bízunk benne, hogy lesz forrás néhány óvoda felújítására.

Van-e kérdés? vélemény? – amennyiben nincs, kérem szavazzunk. Aki az előterjesztést támogatja, kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**111/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az óvodák felújítási tervének elkészítésével kapcsolatosan előterjesztést és határozati javaslatot, és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete a 2020. évi költségvetési tartalék keret terhére legfeljebb 6 M Ft keretösszeget biztosít az alábbi óvodák teljeskörű felújításához szükséges kiviteli tervek elkészítésére:**

**- Lurkó Óvoda /Törökdomb utca 11./**

**- Manókert Óvoda /Ady Endre utca 54./**

**- Liget Óvoda /Hőforrás utca 145./**

**opcionálisan:**

* **Aranykapu Óvoda /Arany János utca 8./**
* **Szivárvány Óvoda /Attila utca 51/b./**

Határidő: 2020. szeptember 24.

Felelős: bizottsági elnök

1. **napirend**

***Előterjesztés a Reig Ingatlan Kft. kérelméről. (képviselő-testületi ülés 26. napirend)***

Harsányi István: kiegészítés?

Szilágyiné Pál Gyöngyi: pontosítani szeretnék az előterjesztés szöveges részében a 2. oldal lap közepén: „A javasolt díj megállapításakor a rendelet hivatkozott mellékletének 1. sorszámú használati cél – árusítófülke, pavilon és egyéb állandó jellegű kereskedelmi létesítmény alatti földterület – díjtételét vettük alapul, mely 8.240 Ft/m2/év. Fentiek alapján a javasolt díj mértéke: 7.500 Ft/m2/hó” helyett 7.500 Ft/hó, tehát ami a határozati javaslatban van írva az a jó.

Harsányi István: van-e kérdés? vélemény? – amennyiben nincs, kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**112/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Reig Ingatlan Kft. kérelméről előterjesztést és határozati javaslatot, és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**Hajdúszoboszló Város Önkormányzatának Képviselő-testülete támogatja a Reig Ingatlan Kft. (3385 Tiszanána, Kossuth u. 3.) kérelmét, mely szerint a Hajdúszoboszló, Gábor Ár. u. 4. szám alatt működő vendéglátó egység üzemeltetéséhez szükséges WC blokk a közterületen elhelyezett szaniter konténerrel kerüljön biztosításra.**

**Hajdúszoboszló Város Önkormányzata a WC blokk által elfoglalt területet 7.500 Ft/hó közterület használati díj megfizetése mellett biztosítja a Reig Ingatlan Kft. részére. A Kft. köteles az üzemeltetés során felmerülő valamennyi költséget viselni, az Önkormányzat számára a felmerülő közüzemi és használati díjakat megfizetni, a szolgáltatást az előterjesztésben foglaltak alapján elérhetővé tenni bárki számára. A vendéglátó egység üzemeltetésének megszűnésével a Kft. köteles saját költségén elszállíttatani a konténert a közterületről, és ezzel egyidejűleg elvégezni a közterület eredeti állapot szerinti helyreállítását.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés a Sarkcsillag Invest Kft. kérelmével kapcsolatban. (képviselő-testületi ülés 27. napirend)***

Harsányi István: van-e kiegészítés?

Bukor Ivett: az előterjesztésben foglaltak mellett továbbra is kiállunk, és nagyon bízunk a pozitív elbírálásban.

Harsányi István: van-e kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**113/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Sarkcsillag Invest Kft. kérelmével kapcsolatban előterjesztést és határozati javaslatot, és javasolja elfogadásra Hajdúszoboszló Város Önkormányzata Képviselő-testületének az alábbiak szerint:**

**1./ Hajdúszoboszló Város Önkormányzatának Képviselő-testülete a Hajdúszoboszló Szent Erzsébet utcán (2495 hrsz), önkormányzati tulajdonú közterületen a Sarkcsillag Invest Kft. által épített járda és 2 férőhelyes várakozóhely felülépítményt tulajdonba veszi és üzemeltetését a Hajdúszoboszlói Nonprofit Zrt–vel kötött szerződések alapján látja el.**

**2./ Hajdúszoboszló Város Önkormányzatának Képviselő-testülete határozatlan időre hozzájárul - az áthelyezés vagy megszüntetés feltételeinek rögzítése mellett - a Sarkcsillag Invest Kft. által a várakozóhelyek között kiépített elektromos autótöltő Kft. által történő üzemeltetéséhez, annak üzemeltetése során befolyt bevétel 10%-ának megfelelő összeg megfizetése mellett.**

Határidő: 2020. szeptember 24.

Felelős: bizottsági elnök

1. **napirend**

***Előterjesztés E-városom applikációval kapcsolatosan. (képviselő-testületi ülés 28. napirend)***

Harsányi István: Alpolgármester úr az előterjesztő, aki most nem tud itt lenni. Van-e kérdés?

Úgy gondolom, hogy ez egy jó dolog a városunkat meg tudjuk ismertetni az ide érkezőkkel, illetve a városba érkezőknek és a helyi lakosoknak is tudunk segíteni ezzel az applikációval, de ez a 8 millió forint elég nagy összeg, főleg ebben az időszakban. Úgy gondolom, ha egy bizonyos próbaidőt, 3 hónapot ki tudunk használni ingyenesen, hogy megismerjük ezt az applikációt, mire jó ez a rendszer, illetve van-e haszna az önkormányzatnak belőle, bízunk abban, hogy ez három hónap alatt kiderül, és akkor eldönthető, hogy akarjuk-e ezt működtetni, melyik variációt rendeljük meg. Mi a vélemény arról, hogy melyik variációt fogadjuk el, illetve rendeljük meg 3 hónap próbaidő után?

Mester József. javaslom, ezt ne most döntsük el, hanem a 3 hónap próbaidő után nézzük meg, hogy mennyire működik, mennyire használható, és mennyire elfogadott lesz a lakosság által. Ezt követően döntsünk arról, hogy melyik konstrukciót érdemes választani, vagy egyáltalán választani valamelyiket, most így dönteni nehéz lenne, nem ismerjük sem az erősségét, sem a gyenge pontját ennek az applikációnak.

Harsányi István: igen, de így a cég vezetése azt gondolhatja, hogy csak ki akarjuk használni a három hónap próbaidőt, és utána nem kérjük. Választhatunk most is a lehetőségek közül, talán a havi törlesztéses kedvezőbb lehet, és a próbaidőt követően nem muszáj szerződést kötni, ha nem felel meg az elvárásainknak. Úgy gondolom valamelyik variációt meg kell jelölni.

Tóth Márta: volt a városban már korábban, néhány évvel ezelőtt hasonló kezdeményezés, előfizetés fejében lehetett reklámozni saját magunkat meg a vállalkozásokat, ha jól emlékszem Komócsin Gergőék működtették, ez valami hasonló lehet.

Dr. Sóvágó László: van ilyen, hogy egy cég minden kötelezettségvállalás nélkül biztosítja a három hónap próbaidőre az applikáció használatát? Így kihasználhatják a céget, de ha van ilyen, akkor nincs min gondolkozni, használjuk ki a lehetőséget, hogy megismerjük, hogyan működik ez a rendszer, rendeljük meg az ingyenes próbaidőre.

Czeglédi Gyula: turisztikai applikációja van a városnak, amit a TDM működtet.

Biró Anita: ez nem egy vállalkozást reklámozó felület, nem egy ügyintézési felület, ez egy komplex oda-vissza működő információs dolog, ami mind a hivatali működést, mind a 21. századi ügyintézést megkönnyítené, illetve a turisták számára olyan komplex információt tudna nyújtani, ami két gombnyomással elérhető egy alkalmazással. Ez egy olyan szolgáltatás, amely nem kimondottan Hajdúszoboszlóra van kitalálva, hanem az ország területén bárhol működhet, illetve már működik is több településen. Tehát bárhol járunk az országban, az applikációval kiválasztjuk azt a települést, és az ottani információkhoz tudunk hozzájutni. Ki lehet választani, hogy idősebb vagy fiatalabb érdeklődési körnek megfelelő tájékoztatást kapjunk, és tulajdonképpen egy csatlakozási ponthoz való bekötéssel az önkormányzat szakirodái felé történő ügyintézés is jóval gördülékenyebben működne annak, aki ilyen módon szeretne ügyet intézni. Az előterjesztésben két hónap próbaidőt kínálnak, mi beszéltük, hogy célszerű lenn három hónap próbaidőt kérni és a decemberi testületi ülésen visszatérni a megszerzett tapasztalatok alapján arra, hogy hosszútávon működtetjük ezt a rendszert vagy sem. Nagyon fontos, hogy ez a rendszer jóval több, mint egy sima reklám felület. A turisztikai bizottság ülésén felmerült egy olyan gondolat, amit maximálisan támogatok, hogy mindkét verzió tekintetében a tarifa lakosságszám alapján van meghatározva, ez nem reális abból a szempontból, hogy a 10-12 év alatti illetve a 75 év feletti lakosság valószínűleg nem fogja használni ezt az alkalmazást. Tehát ennek a díjnak az ilyen módon történő átszámítása indokolt lehet.

A TDM turisztikai applikációja bekapcsolódhat ebbe a rendszerbe, és akkor közvetlen összeköttetésben kell lenniük ezzel a rendszerrel, mert a TDM saját tematikájukban frissítik az oldalt, töltik fel az információkat, de az specifikusan Hajdúszoboszlóra illetve a közvetlen környezetünkre szól, ez meg egy általános applikáció országszerte.

Harsányi István: arra van információ, hogy milyen nyelven érhető el az applikáció, csak magyarul? vagy idegen nyelveken is?

Biró Anita: ebben alpolgármester lenne illetékes.

Dr. Sóvágó László: ha ingyen kipróbálhatjuk három hónapig, akkor szavazzunk róla. Gondolom, kárt nem okoz Hajdúszoboszlónak, majd három hónap után, a tapasztalatok alapján eldöntjük, hogy mi legyen vele.

Mester József: úgy gondolom, hogy a jelenlegi ajánlatból nem derül ki egyértelműen, hogy a próbaidő alatt kell-e fizetni vagy nem.

Dr. Korpos Szabolcs: az előterjesztés melléklete 15. oldal (Települési és Turisztikai applikáció bevezetése, költségei) közepén egyértelműen le van írva, hogy ”Hajdúszoboszló esetében az applikációt, valamint az applikációhoz kapcsolódó háttérrendszert a vállalkozó 2020. október 1. – november 30. napjáig ingyenesen rendelkezésre bocsátja. *(2 hónap)*

Az ingyenes időszak leteltét követően a következő árajánlatot nyújtja a LogBord Applikációfejlesztő Kft.” és itt ismerteti a két verziót. Szerintem ez elég egyértelmű.

Harsányi István: van-e további kérdés? vélemény? – amennyiben nincs kérem szavazzunk. Aki támogatja az előterjesztést, illetve hogy az önkormányzat az ingyenes próbaidőre az applikációt megrendelje, kérem kézfeltartással jelezze.

A Pénzügyi és Gazdasági Bizottság 5 igen szavazattal (Harsányi István, Dr. Sóvágó László, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 5 fő vett részt) és - az előterjesztésben foglaltak alapján - a következő határozatot hozta:

**114/2020. (IX. 23.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének az E-városom alkalmazáshoz való csatlakozást az ingyenes próbaidőre (2-3 hónap).**

Határidő: 2020. szeptember 24.

Felelős: bizottsági elnök

Harsányi István: van-e valakinek bejelentenivalója, kérdése? amennyiben nincs köszönöm az aktív részvételt.

A Pénzügyi és Gazdasági Bizottság elnöke 1512 órakor az ülést bezárta.

A Bizottság által tárgyalt képviselő-testületi előterjesztések a képviselő-testület 2020. szeptember 24-ei üléséről készített jegyzőkönyv mellékletét képezik.

**K.m.f**

**Harsányi István Mester József**

***bizottsági elnök bizottsági tag***

**Balla Lászlóné**

***jegyzőkönyvvezető***